към институция, то тогава тази информация също се отчита на ред 220 на класа експозиции „към институции“.
 3.2.3. Разпределяне на експозициите по класове експозиции съгласно стандартизирания подход
 58.
 За да се гарантира последователната категоризация на експозициите в различните класове експозиции съгласно определението в член 112 от Регламента за капиталовите изисквания, се прилага следният поетапен подход:
 а)
 По време на първата стъпка първоначалната експозиция преди прилагането на конверсионните коефициенти се класифицира в съответния (първоначалния) клас експозиции, както е посочено в член 112 от Регламента за капиталовите изисквания, без да се засяга специфичното третиране (рисково тегло), на което ще бъде подложена всяка конкретна експозиция в рамките на класа експозиции, към който е отнесена.
 б)
 По време на втората стъпка експозициите могат да бъдат преразпределени в други класове експозиции поради прилагането на методи за редуциране на кредитния риск (CRM) с ефекти на заместване върху експозицията (например, гаранции, кредитни деривати, опростен метод за финансово обезпечение) чрез входящи и изходящи потоци.
 59.
 Следните критерии се прилагат при класификацията на първоначалната експозиция преди прилагането на конверсионните коефициенти в различните класове експозиции (първата стъпка), без да се засяга последващото преразпределение, причинено от използването на методи за редуциране на кредитния риск с ефект на заместване върху експозицията или третирането (рисковото тегло), на което ще бъде подложена всяка конкретна експозиция в рамките на класа експозиции, към който е отнесена.
 60.
 За целите на класификацията на първоначалната експозиция преди прилагането на конверсионния коефициент, в първата стъпка няма да се взимат предвид методите за редуциране на кредитния риск, свързан с експозицията (обърнете внимание, че те изрично ще се взимат предвид по време на втората фаза), освен в случаите, когато защитният ефект е неразривна част от определението на даден клас експозиции, какъвто е случаят с класа експозиции, споменат в член 112, подточка и) от Регламента за капиталовите изисквания (експозиции, обезпечени с ипотеки върху недвижими имоти).
 61.
 В член 112 от Регламента за капиталовите изисквания не се предвиждат критерии за разделяне на класовете експозиции. Това би могло да означава, че една експозиция може потенциално да бъде отнесена към различни класове експозиции, ако не се предвиди приоритизация в критериите за оценка при класифицирането. Най-очевидният случай се проявява между експозиции към институции и дружества с краткосрочна кредитна оценка (член 112 буква н) от Регламента за капиталовите изисквания) и експозиции към институции (член 112, буква е) от Регламента за капиталовите изисквания)/експозиции към дружества (член 112 буква ж) от Регламента за капиталовите изисквания). В този случай е ясно, че има имплицитна приоритизация в Регламента за капиталовите изисквания, тъй като най-напред следва да се прецени дали дадена експозиция отговаря на условията да бъде отнесена към Краткосрочни експозиции към институции и дружества и едва след това същият процес се прилага спрямо експозициите към институции и към дружества. Очевидно е, че в противен случай към класа експозиции, посочен в член 112 буква н) от Регламента за капиталовите изисквания, никога няма да бъде отнесена никаква експозиция. Представеният пример е сред най-очевидните, но не и единственият. Заслужава да се отбележи, че критериите, които се използват, за да се определят класовете експозиции съгласно